Na faruwa yanzu: Zabe na ci gaba da gudana a wasu rumfunan zabe guda 4 a Filato ▷ Legit.ng
Na faruwa yanzu: Zabe na ci gaba da gudana a wasu rumfunan zabe guda 4 a Filato
10 months ago 24 views by Sani Hamza Funtua
- Rahotannin da Legit.ng Hausa ke samu yanzu na nuni da cewa an soma kad'a kuri'a a wasu rumdunan zabe guda hudu da ke jihar Filato
- An dage zabe a wasu rumfunan zabe guda biyu a garin Attakar, sai wata rumfar a Zawan B Ward da kuma garin Dadin-Kowa, Riyom da kuma karamar hukumar Jos ta Kudu
- An dage zaben ne sakamakon rashin isowar kayan zabe da jami'an zaben akan lokaci
Rahotannin da Legit.ng Hausa ke samu yanzu na nuni da cewa an soma kad'a kuri'a a wasu rumdunan zabe guda hudu da ke jihar Filato, biyo bayan dage zaben da aka yi a ranar Asabar sakamakon wasu matsaloli da hukumar zaben kasa INEC ta fuskanta a rumfunan zaben.
Mr. Osaretin Imahireogbo, shugaban sashen ilimantar da masu kad'a kuri'a da hulda da jama'a na hukumar zaben kasa INEC na jihar Filato ya bayyana hakan ga manema labarai a safiyar ranar Lahadi a Jos, birnin jihar.
Kamfanin dillancin labarai na kasa NAN ta ruwaito cewa an dage zabe a wasu rumfunan zabe guda biyu a garin Attakar, sai wata rumfar a Zawan B Ward da kuma wata a garin Dadin-Kowa, Riyom da kuma karamar hukumar Jos ta Kudu.
KARANTA WANNAN: Da duminsa: Yadda Yakubu Dogara ya kawowa Atiku kuri'ar akwatin zabensa
An dage zaben ne sakamakon rashin isowar kayan zabe da jami'an zaben akan lokaci.
"An dage zaben shugaban kasa da na 'yan majalisun tarayyha a wasu rumfunan zabe na kanan hukumomin Riyom da Jos ta Kudu sakamakon tsaikon zuwan malaman zabe da kayan zabe.
"Amma a yanzu haka da na ke maku magana, an soma gudanar da zabukan a wadannan rumfunan zabe da abun ya shafa," a cewar Imahireogbo.
Gwamnan Sokoto: PDP da APC sun nuna karfin gwiwar samun nasara a kotun koli
17 minutes ago 235 views
Da duminsa: Atiku ya lashe zabe a akwatin Dogara, kakakin majalisar tarayya